आयकर विभाग ने कार्यशाला में बताए अघोषित आय जमा करने के तरीके
आयकर विभाग की बैतूल आई टीम ने शहर के विजयासनी माता मंदिर में प्रधानमंत्री गरीब कल्याण योजना की जानकारी दी। नोटबंदी के बाद लोगों को अघोषित आय को जमा करने के तरीके बताए। इस मौके पर बैतूल से आए अधिकारियों ने स्थानीय व्यापारियों और आम लोगों के प्रश्नों के जवाब भी दिए।
विजयासनी माता मंदिर में शाम को 4 बजे से कार्यशाला शुरू हुई। जिला आयकर अधिकारी केपी सरकार ने बताया कालाधन घोषित करने की नई स्कीम प्रधानमंत्री गरीब कल्याण योजना लागू की है। इस स्कीम के तहत 31 मार्च तक लागू रखा जाएगा। योजना में पेनाल्टी चुकाकर कालेधन को सफेद करने का मौका मिलेगा। स्कीम के तहत अघोषित आय को घोषित करने पर 30 प्रतिशत की दर से टैक्स का भुगतान करना होगा। इसके अतिरिक्त टैक्स पर 33 फीसदी की दर से सरचार्ज होगा। 10 फीसदी पेनाल्टी मिलाकर कुल 49.9 फीसदी चुकाना होगा। आय के सबूत देने होंगे। घोषित आय के 25 फीसदी राशि बांड के रूप में जमा होगी। कार्यशाला में सीए प्रदीप खंडेलवाल, आईटी इंस्पेक्टर श्री डोंगरे के अलावा राकेश कठौतिया, अरविंद मेश्राम, बसंत साकरे, शैलेष चौधरी के अलावा अन्य व्यापारी और आम लोग उपस्थित थे।
सारनी. कार्यशाला में जानकारी देते अधिकारी।
hin_Deva hin_Deva hin_Deva hin_Deva